b'\n_START_ARTICLE_\nRyan Murphy (j\xc3\xa4\xc3\xa4kiekkoilija, 1993)\n_START_SECTION_\nPelaajaura\n_START_PARAGRAPH_\nMurphy aloitti pelaajauransa 16-vuotiaana Kitchener Rangersissa. Ensimm\xc3\xa4isell\xc3\xa4 kaudellaan h\xc3\xa4n teki 39 pistett\xc3\xa4 62 ottelussa. H\xc3\xa4nen silloinen pakkiparinsa John Moore varattiin Columbus Blue Jacketsiin vuonna 2009. Rangers eteni OHL:n pudotuspelien kolmannelle kierrokselle, ja Murphy ker\xc3\xa4si sielt\xc3\xa4 upeasti 17 pistett\xc3\xa4 20 ottelussa._NEWLINE_Toisella kaudellaan h\xc3\xa4n teki 26 maalia ja antoi per\xc3\xa4ti 53 maaliin johtanutta sy\xc3\xb6tt\xc3\xb6\xc3\xa4, ker\xc3\xa4ten 79 pistett\xc3\xa4. Se saattoi h\xc3\xa4net toiselle sijalle puolustajien pistep\xc3\xb6rssiss\xc3\xa4. Murphy nimettiin samalla kaudella my\xc3\xb6s All-Star-joukkueeseen._NEWLINE_Kes\xc3\xa4kuussa 2011 NHL-seura Carolina Hurricanes varasi Murphyn numerolla 12. Ennen varaustilaisuutta NHL:n kykyjenetsij\xc3\xa4palvelu arvioi h\xc3\xa4net Pohjois-Amerikassa pelaavista kentt\xc3\xa4pelaajista yhdeks\xc3\xa4nneksi parhaaksi. Carolinassa pelaa my\xc3\xb6s Murphyn entinen joukkuetoveri Jeff Skinner.'